Sage Pay

**Sage Pay,** վճարումների մշակման ծառայություն, որը 2006-ից մինչև 2020 թվականը պատկանում էր The Sage Group plc ընկերությանը։ Այն գործում էր Մեծ Բրիտանիայում, Իռլանդիայում, Գերմանիայում, Իսպանիայում, Հարավային Աֆրիկայում և Միացյալ Նահանգներում։ Ընկերությունը մատուցում էր առցանց վճարումների մշակման ծառայություններ, ինչպես նաև առաջարկում էր լուծումներ առերես և հեռախոսային վճարումների համար։

2020 թվականին Մեծ Բրիտանիայի և Իռլանդիայի գործառնությունները ձեռք բերվեցին U.S. Bancorp-ի Մեծ Բրիտանիայում գործող Elavon դուստր ընկերության կողմից։ Սկզբում այն վերանվանվեց Opayo, իսկ ավելի ուշ ընդունեց խմբի Elavon բրենդային անվանումը։

## Պատմություն
### Մեծ Բրիտանիա և Իռլանդիա

Opayo բիզնեսը հիմնադրվել է 2001 թվականին որպես Protx՝ փոքր և միջին ձեռնարկությունների համար առցանց վճարումներ մշակող ընկերություն։ Sage Group-ը 2006 թվականին 20 միլիոն ֆունտ ստեռլինգով ձեռք բերեց Protx-ը։ 2006 թվականին Protx-ն ուներ 10,000 հաճախորդ։ 2009 թվականի ապրիլին Protx-ը վերանվանվեց Sage Pay։ Նույն տարում Sage Pay-ը մուտք գործեց Իռլանդական շուկա և հաճախորդների սպասարկման կենտրոն բացեց Նյուքասլ ափոն Թայնում։

2019 թվականի դրությամբ Sage Pay-ն ուներ 300 աշխատակից և սպասարկում էր 50,000 հաճախորդի։

2012 թվականի փետրվարին Sage Pay-ը մուտք գործեց քարտային տերմինալների վճարումների շուկա՝ 20 միլիոն եվրոյով ձեռք բերելով Integral Computers Ltd.-ն։ 1989 թվականին հիմնադրված Integral Computers-ի վաճառքի կետերի () տեխնոլոգիան 2012 թվականին օգտագործվում էր Մեծ Բրիտանիայի և Իռլանդիայի 25,000 կետերում։

2019 թվականին Sage Pay-ը և Worldpay, Inc.-ը հայտարարեցին Մեծ Բրիտանիայում և Իռլանդիայում լրացուցիչ ծառայություններ մատուցելու նպատակով համագործակցության մասին։

2019 թվականի նոյեմբերին Elavon-ը հայտարարեց Մեծ Բրիտանիայի և Իռլանդիայի Sage Pay բիզնեսի՝ 232 միլիոն ֆունտ ստեռլինգով ձեռքբերման մասին։ Sage Payments-ի «Աշխատավարձերի և մատակարարների վճարումներ» () հատվածը չներառվեց Elavon-ի հետ կնքված գործարքում։ Գործարքն ավարտվեց 2020 թվականի մարտի 11-ին, և նույն տարվա հուլիսին բիզնեսը վերանվանվեց Opayo։ Մինչև 2024 թվականը Opayo բրենդը դուրս եկավ գործածությունից, և բիզնեսն այժմ գործում է ընդհանուր խմբի Elavon բրենդային անվան ներքո։

### Գերմանիա և Իսպանիա
Sage Pay-ը գործարկվեց Գերմանիայում 2012 թվականի հոկտեմբերին, իսկ Իսպանիայում՝ 2013 թվականի սեպտեմբերին։ Ներկայումս Sage Pay-ը նշված չէ գերմանական և իսպանական Sage-ի կայքերում։

### Հարավային Աֆրիկա
2010 թվականի մայիսին Sage South Africa-ն հայտարարեց Netcash (Pty) Ltd.-ի ձեռքբերման մասին։ Netcash-ը ընկերություն է, որը տրամադրում է գործարքների մշակման ծառայություններ երեք հիմնական ուղղություններով՝ էլեկտրոնային դրամական փոխանցումների վճարումներ, դեբետային կարգագրերի միջոցով գումարների հավաքագրում և վարկային քարտերի գործարքների մշակում։

Netcash-ը հիմնադրվել էր 2002 թվականին։ 2013 թվականին Sage Netcash-ը վերանվանվեց Sage Pay։ Sage-ը Հարավային Աֆրիկայի վճարումների բիզնեսը վաճառեց 2019 թվականի հուլիսին 5 միլիոն ֆունտ ստեռլինգով։ Հարավաֆրիկյան բիզնեսը 2019 թվականի դեկտեմբերին վերադարձավ իր Netcash անվանմանը և 2021 թվականին գործարկեց Netcash Shop-ը՝ որպես առցանց հարթակի լուծում։

### Ամերիկայի Միացյալ Նահանգներ
Նախկինում Sage-ը Միացյալ Նահանգներում գործարկում էր վճարումների մշակման ծառայություն, որը կոչվում էր Sage Payment Solutions։ 2017 թվականին Sage Group-ը 260 միլիոն դոլարով ԱՄՆ-ում գործող Sage Payments Solutions բիզնեսը վաճառեց GTCR-ին։ Ավելի ուշ Sage Payments Solutions-ը վերանվանվեց Paya։

## Ծանոթագրություն

## Արտաքին հղումներ
* Sage Pay (redirects to Elavon)

Կատեգորիա:Թվային տեխնոլոգիաներ
Կատեգորիա:Վճարային համակարգեր
Կատեգորիա:Վճարումներ